# Bressol de la Humanitat

El Bressol de la Humanitat és un jaciment paleoantropològic i es troba a uns 50 km al nord-oest de Johannesburg, Sud-àfrica, a la província de Gauteng. Designat per la UNESCO el 1999 com a Patrimoni de la Humanitat, el lloc ocupa actualment 47.000 hectàrees i conté un complex sistema de coves de pedra calcària. Segons el South African Journal of Science, el jaciment conegut com «Bolt's Farm» és el lloc on es va descobrir el primer primat. Aquesta zona fou molt explotada per a espeleotema (carbonat de calci procedent d'estalagmites, estalactites i colades) al final del segle xix i principis del XX.
Les coves de Sterkfontein van ser el lloc del descobriment d'un fòssil Australopithecus africanus de 2,3 milions d'anys, anomenat «Mrs. Ples», trobat l'any 1947 per Robert Broom i John T. Robinson. La troballa va ajudar a corroborar el descobriment el 1924 del crani juvenil d'Australopithecus africanus conegut com el nen de Taung, per Raymond Dart, a Taung, a la província del nord-oest de Sud-àfrica, on encara continuen les excavacions.
Més recentment, un equip de la Universitat Purdue liderat per Darryl Granger ha desenvolupat la tecnologia suficient com per datar de forma més precisa les restes materials del jacimient. A finals de juny de 2022 anunciaren que Mrs. Pless podria tenir un milió d'anys més d'antiguitat del que s'havia pensat fins ara. La comunitat científica encara està analitzant les dades obtingudes.
Paranthropus robustus va cohabitar el Bressol de la Humanitat amb Homo ergaster/Homo erectus, i les dues espècies van viure al costat d'Australopithecus sediba que es coneix des de fa uns 2 milions d'anys a Malapa. L'exemplar més recent d'Australopithecus africanus data de fa uns 2,07 milions d'anys, al voltant de l'arribada de P. robustus i H. erectus. S'ha debatut si P. robustus hauria tingut o no relacions simbiòtiques, neutrals o antagonistes amb Australopithecus i Homo contemporanis. És possible que Sud-àfrica fos un refugi per a Australopithecus fins fa uns 2 milions d'anys amb l'inici d'una gran variabilitat i volatilitat climàtiques, i potencialment competència amb Homo i Parantrop.

## Referències

* ↑ Centre, UNESCO World Heritage. «Fossil Hominid Sites of South Africa» (en anglès). [Consulta: 20 desembre 2020].
* ↑ «The Cradle of Humankind World Heritage Site» (en anglès). Maropeng and Sterkfontein Caves, 2015. Arxivat de l'original el 2022-07-01. [Consulta: 2 juliol 2022].
* ↑ «Research Briefs». South African Journal of Science, 109, 5/6, 2013, pàg. 1–2. Arxivat de l'original el 2015-06-09. DOI: 10.1590/sajs.2013/a0017 [Consulta: 2 juliol 2022].
* ↑ Edwards, Tara R.; Armstrong, Brian J.; Birkett-Rees, Jessie; Blackwood, Alexander F.; Herries, Andy I.R. «Combining legacy data with new drone and DGPS mapping to identify the provenance of Plio-Pleistocene fossils from Bolt’s Farm, Cradle of Humankind (South Africa)» (en anglès). PeerJ, 7, 14-01-2019, pàg. e6202. DOI: 10.7717/peerj.6202. ISSN: 2167-8359. PMC: PMC6336010. PMID: 30656072.
* ↑ «History» (en anglès americà). The Ditsong: The National Museum of Natural History, 2021. [Consulta: 2 juliol 2022].
* ↑ Collen, Juliette. «Early human ancestors one million years older than thought» (en anglès). The Times of Israel, 29-06-2022. [Consulta: 2 juliol 2022].
* ↑ «Fossils in the ‘Cradle of Humankind’ may be more than a million years older than previously thought» (en anglès). Purdue News, 27-06-2022. [Consulta: 2 juliol 2022].
* 1 2 3 Herries, A. I. R.; Martin, J. M.; et al. «Contemporaneity of Australopithecus, Paranthropus, and early Homo erectus in South Africa» (en anglès). Science, 368, 6486, 2020. DOI: 10.1126/science.aaw7293.
* ↑ Boaz, N. T. «Paleoecology of Early Hominidae in Africa» (en anglès). Kroeber Anthropological Society, 50, 39–40, 1977.

## Vegeu també

* Llista de fòssils humans
* Lucy
* Nen de Taung
* Mrs. Ples

## Enllaços externs

* BBC, "Richest human fossil site found in South Africa", 28 November 2013
* Maropeng - The Cradle of Humankind Official Website
* UNESCO - Fossil Hominid Sites of Sterkfontein, Swartkrans, Kromdraai, and Environs
* Cradle of Humankind Map
* Palaeo Tours - Scientist-led tours to the "Cradle"